CELEX: 32017R0492
Language: ro
Date: 2017-03-21 00:00:00
Title: Regulamentul (UE) 2017/492 al Comisiei din 21 martie 2017 de modificare a Regulamentului (CE) nr. 883/2004 al Parlamentului European și al Consiliului privind coordonarea sistemelor de securitate socială și a Regulamentului (CE) nr. 987/2009 al Parlamentului European și al Consiliului de stabilire a procedurii de punere în aplicare a Regulamentului (CE) nr. 883/2004 (Text cu relevanță pentru SEE și Elveția. )

22.3.2017   
            
            
               RO
            
            
               Jurnalul Oficial al Uniunii Europene
            
            
               L 76/13
            
         REGULAMENTUL (UE) 2017/492 AL COMISIEI
   din 21 martie 2017
   de modificare a Regulamentului (CE) nr. 883/2004 al Parlamentului European și al Consiliului privind coordonarea sistemelor de securitate socială și a Regulamentului (CE) nr. 987/2009 al Parlamentului European și al Consiliului de stabilire a procedurii de punere în aplicare a Regulamentului (CE) nr. 883/2004
   (Text cu relevanță pentru SEE și Elveția)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1), în special articolul 88,
   având în vedere Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (2), în special articolul 92,
   întrucât:
   
               (1)
            
            
               Pentru a lua în considerare anumite modificări în legislația unor state membre sau dorința lor de a simplifica aplicarea sistemului de coordonare din Regulamentul (CE) nr. 883/2004 și Regulamentul (CE) nr. 987/2009, statele membre au înaintat solicitări către Comisia administrativă pentru coordonarea sistemelor de securitate socială în vederea modificării anumitor anexe la aceste regulamente.
            
         
               (2)
            
            
               Comisia administrativă pentru coordonarea sistemelor de securitate socială a fost de acord cu modificările solicitate și a făcut propuneri relevante Comisiei pentru adaptările tehnice ale anexelor.
            
         
               (3)
            
            
               Comisia poate fi de acord cu propunerile relevante.
            
         
               (4)
            
            
               Prin urmare, este necesară modificarea în consecință a Regulamentului (CE) nr. 883/2004 și a Regulamentului (CE) nr. 987/2009,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 883/2004 se modifică după cum urmează:
   
               1.
            
            
               Anexa VI se modifică după cum urmează:
               
                           (a)
                        
                        
                           în secțiunea „ESTONIA”, se adaugă o nouă literă d) după litera c):
                           
                                       „(d)
                                    
                                    
                                       Alocația privind capacitatea de muncă acordată în baza Legii privind capacitatea de muncă.”;
                                    
                                 
                     
                           (b)
                        
                        
                           secțiunea „SUEDIA” se înlocuiește cu următorul text:
                           „SUEDIA
                           Indemnizație de boală în funcție de venit și indemnizație de activitate în funcție de venit (capitolul 34 din Codul de asigurare socială)”;
                        
                     
                           (c)
                        
                        
                           secțiunea „REGATUL UNIT” se înlocuiește cu următorul text:
                           „REGATUL UNIT
                           Alocația pentru încadrare în muncă și sprijin (Employment and Support Allowance – ESA)
                           
                                       (a)
                                    
                                    
                                       Pentru sumele acordate înainte de 1 aprilie 2016, ESA este o prestație de boală în numerar pentru primele 91 de zile (faza de evaluare). Din ziua a 92-a, ESA (faza principală) devine o prestație de invaliditate.
                                    
                                 
                                       (b)
                                    
                                    
                                       Pentru sumele acordate la data de 1 aprilie 2016 sau după această dată, ESA este o prestație de boală în numerar pentru primele 365 de zile (faza de evaluare). Din ziua a 366-a, ESA (grup de sprijin) devine o prestație de invaliditate.
                                    
                                 Legislația Marii Britanii: Partea 1 din Legea privind reforma protecției sociale 2007.
                           Legislația Irlandei de Nord: Partea 1 din Legea privind reforma protecției sociale (Irlanda de Nord) 2007.”
                        
                     
         
               2.
            
            
               Anexa VIII se modifică după cum urmează:
               
                           (a)
                        
                        
                           în partea 1, secțiunea „POLONIA” se înlocuiește cu următorul text:
                           „POLONIA
                           Toate cererile de pensii pentru handicap, de limită de vârstă în cadrul regimului întemeiat pe principiul prestațiilor definite și de pensii de urmaș, cu excepția cazurilor în care perioadele de asigurare totalizate realizate în temeiul legislației a mai mult de un stat membru sunt egale cu sau mai mari de 20 de ani pentru femei și 25 de ani pentru bărbați, dar perioadele naționale de asigurare sunt mai mici decât aceste limite (și nu mai mici de 15 ani pentru femei și 20 de ani pentru bărbați), calculul se face în conformitate cu articolele 27 și 28 din Legea din 17 decembrie 1998 (JO 2015, 748).”;
                        
                     
                           (b)
                        
                        
                           în partea 1, secțiunea „SUEDIA” se înlocuiește cu următorul text:
                           „SUEDIA
                           
                                       (a)
                                    
                                    
                                       Cererile de pensii pentru limită de vârstă sub formă de pensii garantate (capitolele 66 și 67 din Codul asigurărilor sociale).
                                    
                                 
                                       (b)
                                    
                                    
                                       Cererile de pensii pentru limită de vârstă sub formă de pensii suplimentare (capitolul 63 din Codul asigurărilor sociale).”;
                                    
                                 
                     
                           (c)
                        
                        
                           în partea 1, în secțiunea „REGATUL UNIT”, prima teză se înlocuiește cu următorul text:
                           „Toate cererile de pensii pentru retragerea din activitate, de pensii de stat în conformitate cu partea 1 din Legea pensiilor din 2014, de prestații pentru soț supraviețuitor sau în caz de deces, cu excepția cazurilor în care în timpul unui exercițiu fiscal început la 6 aprilie 1975 sau după această dată:”;
                        
                     
                           (d)
                        
                        
                           în partea 2, secțiunea „SUEDIA” se înlocuiește cu următorul text:
                           „SUEDIA
                           Pensiile pentru limită de vârstă sub formă de pensii bazate pe venit și pensii bazate pe prime (capitolele 62 și 64 din Codul asigurărilor sociale).”
                        
                     
         
               3.
            
            
               Anexa IX se modifică după cum urmează:
               
                           (a)
                        
                        
                           în partea I, secțiunea „SUEDIA” se înlocuiește cu următorul text:
                           „SUEDIA
                           Indemnizație de boală în funcție de venit și indemnizație de activitate în funcție de venit (capitolul 34 din Codul de asigurare socială).
                           Pensia garantată și indemnizația garantată care au înlocuit pensiile de stat complete, acordate în temeiul legislației privind pensia de stat aplicată înainte de 1 ianuarie 1993 și pensia de stat completă acordată în temeiul dispozițiilor tranzitorii ale legislației aplicabile de la acea dată.”;
                        
                     
                           (b)
                        
                        
                           în partea II, secțiunea „SUEDIA” se înlocuiește cu următorul text:
                           „SUEDIA
                           Indemnizație de boală și indemnizație de activitate sub formă de prestații de garantare (capitolul 35 din Codul asigurărilor sociale).
                           Pensia de supraviețuitor calculată pe baza perioadelor de asigurare în cursul cărora s-au plătit contribuții (capitolele 76-85 din Codul asigurărilor sociale).”
                        
                     
         Articolul 2
   Regulamentul (CE) nr. 987/2009 se modifică după cum urmează:
   
               1.
            
            
               În anexa 1:
               
                           (a)
                        
                        
                           secțiunea „BELGIA-IRLANDA” se elimină;
                        
                     
                           (b)
                        
                        
                           secțiunea „DANEMARCA-GRECIA” se elimină.
                        
                     
         
               2.
            
            
               În anexa 3:
               
                           (a)
                        
                        
                           secțiunea „ȚĂRILE DE JOS” se elimină;
                        
                     
                           (b)
                        
                        
                           secțiunea „FINLANDA” se elimină.
                        
                     
         Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 2 punctul 2 se aplică de la 1 ianuarie 2018.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 martie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 166, 30.4.2004, p. 1.
   
      (2)  JO L 284, 30.10.2009, p. 1.